Գառզուի համար ճակատագրական եղավ, երբ նա առաջին անգամ հրապարակավ մասնակցեց «Անի» համայնքային կազմակերպության ցուցահանդեսին: Սա առաջին մկրտություն էր, և, թերևս, ժամանակի մեջ հարատևելու լուրջ հայտ: Համայնքի պատվերով նա վրձնում է Թեքեյանի, Չոպանյանի, Բաշալյանի դիմանկարները: Նա մտերիմ հարաբերությունների մեջ էր Շահան Շահնուրի, Անրի Թրուայայի, Անրի Վերնոյի, Վահրամ Մավյանի, Վահե Քաչայի, Շառլ Ազնավուրի և ուրիշների հետ: